Source: https://www.jogiforum.hu/hirek/8060
Timestamp: 2019-06-19 06:51:30
Document Index: 16700463

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'Bíróság ']

Az amerikai kormány a lemezkiadók oldalán áll | hírek | Jogi Fórum ﻿
Az amerikai kormány a lemezkiadók oldalán áll
2003.04.21. Prím
Az Egyesült Államok kormánya szerint nem sérti az alkotmányt az a törvény, amely alapján a lemezkiadók az internetes fájlcserehálózatok felhasználóinak felkutatását követelik a Verizon Communicationstól.
A bíróság határozata, bár nem okozott meglepetést, jelentős csapás a Verizon számára, amely megpróbálta megvédeni előfizetőit a lemezkiadók haragja elől. "Úgy gondoltuk, felismerik azokat a fontos személyességi jogi és biztonsági problémákat, amelyek a szerzői jogi kérdésekkel szemben állnak" - mondta Sarah Deutsch, a Verizon Communications elnökhelyettese. A Verizon tavaly szeptember óta áll perben a lemezkiadókkal, amelyek azt követelik a társaságtól, hogy nyújtson segítséget a lemezeladásokat csökkentő illegális online zeneterjesztés megfékezésére.
Az Amerikai Lemezkiadók Szövetsége (RIAA) úgy véli, a Verizont a törvény kötelezi a szerzői jogok védelmére. A szolgáltató elmondása szerint hajlandó segíteni, de csak a társaság szerverein tárolt tartalmakért felel, a felhasználók saját számítógépei között "utazó" fájlokért nem. A körzeti bíróság januárban a lemezkiadóknak adott igazat, de a Verizon megfellebbezte az ítéletet, a jogerős ítéletig pedig nem kötelezhető a társaság a nagyszabású fájlcserét folytató felhasználók személyes adatainak kiadására. A Verizon szerint a lemezkiadók támpontjául szolgáló 1998-as Digital Millennium Copyright Act (DCMA) törvény megsérti az amerikai alkotmányt.
Az amerikai igazságügyi minisztérium (U.S. Department of Justice) azonban nem adott igazat a társaságnak. Az igazságügyi minisztérium szerint a DCMA törvény azért nem sérti az alkotmányt, mert csak a jogsértőket célozza. A minisztériumnak egyébként minden olyan jogi esetben állást kell foglalnia, amelyben alkotmánysértés gyanúja merül fel. "A Verizon állhatatos erőfeszítése, hogy megvédje a fájlcserehálózatokat használó tolvajokat, nem lehet sikeres" - mondta Matt Oppenheimer, a RIAA jogi ügyekkel foglalkozó elnökhelyettese. A Verizon mindenesetre szeretné elérni, hogy az efféle vizsgálatok esetén csak bírói határozattal legyenek kiadhatók a gyanúsítottak személyes adatai. A társaság szerint ellenkező esetben bármely szerzői jogtulajdonos, vagy bárki, aki annak állítja magát, könnyedén megszerezhetné a személyes adatokat.
Rohamos fejlődésben a magyar bírósági szervezet - Ítélőtáblák és törvényszékek elnökeinek értékelése - Videó
Álomnyaralásból rémálom - Hogyan érvényesíthetőek a félresiklott utazásokkal kapcsolatos kárigények?
Pozsony lesz a székhelye az Európai Munkaügyi Hatóságnak - Az uniós szerv októberben kezdi meg működését
Diszkriminatív és uniós jogot sért a német autópályamatrica - Az Európai Bíróság ítéletet hozott
Bankok sértették meg súlyosan az unió trösztellenes szabályait - Öt pénzintézet kapott 1 milliárd eurót meghaladó bírságot
Megmarad az ismétlések utáni jogdíj - Módosítják az Országgyűlés elé benyújtott médiatörvény szerzői jogi részét
Miként szerezhető elbirtoklással tulajdon? - Jogos a kérdés - Beszélgetés a Miskolci Törvényszék tanácsvezető bírájával
Megelőzhetőek-e joggal a Habelányéhoz hasonló tragédiák? - A hazai víziközlekedés szabályozása - A dunai hajóbaleset margójára
Kötelesrész a bírói gyakorlatban - Ki mire jogosult?
Tatár-Kis Péter a Fővárosi Törvényszék megbízott elnöke - Az eredménytelen pályázat miatti megbízatás egy évre szól
Egy éve hatályban a GDPR - Hogyan kerülhető el a milliós bírság?
A követelés jogi természete - Amit e Ptk. szerinti speciális vagyontárgyról és érvényesítéséről tudni érdemes!
Prisztás-gyilkosság - Alvilági leszámolások a ’90-es években - „Én vagyok az elkövető.” - Jozef Rohác beismerő vallomást tett
Egy éjszaka, amikor a bíróság életre kel... - Első alkalommal csatlakozik az OBH a Múzeumok Éjszakája rendezvényhez
Hogyan állapítják meg az óvadék összegét? - Beszélgetés Frech Ágnessel, a Be. hatályosulását támogató munkacsoport elnökével
TASZ: A hajléktalanság nem kezelhető büntetőjogi eszközökkel - Civil jogvédők élesen bírálják az Alkotmánybíróság határozatát
Az iparűzési adónál is el kellene törölni az adófeltöltést - Adótanácsadók: A benyújtott adócsomag csak részmegoldás
Jogorvoslatot kell biztosítani az elhúzódó büntetőeljárások érintettjeinek - Felszólította az Európa Tanács a magyar hatóságokat
Feltétele-e az export adómentességének a kiviteli vámeljárás? - Az Európai Bíróság döntést hozott
Szervezett bűnözés - Hogyan viszonyul a jog a bűnözés legsúlyosabb formájához?